
Për hapjen e programit të studimit të ciklit të tretë të doktoratës, nË UNIVERSITETIN “ALEKSANDëR XHUVANI” Të ELBASANIT

Në mbështetje të nenit 102 të Kushtetutës, të neneve 26 dhe 42 të ligjit nr.9741, datë 21.5.2007 “Për arsimin e lartë në Republikën e Shqipërisë”, të ndryshuar, si dhe vendimit nr.864, datë 5.12.2007 të Këshillit të Ministrave “Për hapjen e programeve të studimeve të Doktoratës në institucionet publike të arsimit të lartë dhe përcaktimin e kushteve, që duhet të plotësojë studenti për marrjen e diplomës për gradën shkencore “Doktor”, të ndryshuar,

Urdhëroj:

1. Hapjen në universitetin “Aleksandër Xhuvani” të Elbasanit, të programeve të studimeve të ciklit të tretë, të Doktoratës, si vijon:
a) Doktoratë në “Albanologji” në profilin “Histori”, në Fakultetin e Shkencave Humane, në përfundim të së cilës lëshohet diplomë për gradën shkencore “Doktor” (Dr) në “Albanologji” në profilin “Histori”.
b) Doktoratë në “Albanologji” në profilin “Gjuhësi”, në Fakultetin e Shkencave Humane, në përfundim të së cilës lëshohet diplomë për gradën shkencore “Doktor” (Dr) në “Albanologji” në profilin “Gjuhësi”.
2. Programet e studimit të ciklit të tretë, të Doktoratës, zgjasin të paktën 3 vite akademike dhe përfshijnë 60 kredite për studime të organizuara teorike.
3. Programet e studimit të fillojnë në vitin akademik 2011-2012.
4. Efektet financiare, për zbatimin e këtij urdhri, përballohen nga buxheti i universitetit “Aleksandër Xhuvani”, Elbasan, pa efekte buxhetore shtesë.
5. Ngarkohen Sekretari i Përgjithshëm, Drejtoria e Arsimit të Lartë dhe Kërkimit Shkencor të Ministrisë së Arsimit dhe Shkencës, si dhe universiteti “Aleksandër Xhuvani” i Elbasanit, për zbatimin e këtij urdhri.
Ky urdhër hyn në fuqi menjëherë dhe botohet në Fletoren Zyrtare.

